

**Қазақстан Республикасы Парламенті Сенатының депутаттарын сайлауды 2005 жылғы 19 тамызға тағайындау туралы**

Қазақстан Республикасы Президентінің 2005 жылғы 16 маусымдағы N 1591 Жарлығы

      Қазақстан Республикасы Конституциясының  44-бабының 2) тармақшасына, "Қазақстан Республикасындағы сайлау туралы" 1995 жылғы 28 қыркүйектегі Қазақстан Республикасының Конституциялық заңының  69-бабына сәйкес, 1999 жылғы қыркүйекте сайланған Қазақстан Республикасы Парламенті Сенатының депутаттары өкілеттіктерінің конституциялық мерзімінің аяқталуына байланысты  **ҚАУЛЫ ЕТЕМІН:**

      1. Қазақстан Республикасы Парламенті Сенатының депутаттарын сайлау 2005 жылғы 19 тамызға тағайындалсын.

      2. Қазақстан Республикасының Үкіметі, облыстардың және Астана мен Алматы қалаларының әкімдері Қазақстан Республикасы Парламенті Сенатының депутаттарын сайлауды ұйымдық, материалдық-техникалық және қаржылық қамтамасыз ету жөнінде шаралар қабылдасын.

      3. Осы Жарлық жарияланған күнінен бастап қолданысқа енгізіледі.

*Қазақстан Республикасының*   
*Президенті*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК